Това е един скорошен комикс от "Los Angeles Times".
Основната идея?
"От друга страна, не се налага да ставам в четири
всяка сутрин, за да издоя лабрадора."
Това е една скорошна корица на списание "New York Magazine".
Най-добрите болници, където докторите казват, че ще се заемат с лечение на рак,
раждания, удари, сърдечни заболявания, смяна на бедрени стави, спешни случаи в 4 сутринта.
А това един музикален миш-маш, който съставих.
(Музика)
Забелязвали ли сте някога, че четири сутринта
е често срещано повторение или съкращение?
Означава нещо като да си буден в най-лошия възможен час.
(Смях)
Време за неудобства, злополуки, копнежи.
Време за заговори за покушение над шефа на полицията,
като в тази класическа сцена от "Кръстника".
Сценарият на Копола описва тези типове като "Изтощени, по ризи.
Четири сутринта е."
(Смях)
Време дори за по-мрачни истории,
като аутопсии и балсамирания в
"Къщата на духовете" на Исабел Алиенде.
След като поразителната зеленокоса Роза е убита,
докторите я съхраняват с мехлеми и погребални кремове.
Работят до четири часа.
Време за дори още по-мрачни неща,
като в списание "New Yorker" от миналия април,
онзи кратък фантастичен разказ от Мартин Еймис,
който започва така: "На 11 септември 2001-ва той отвори очи
в 4 сутринта в Портланд, Мейн,
и започна последният ден на Мохамед Ата."
Известно време го намирах за най-спокойния
и безгрижен час от деня, но за четири сутринта със сигурност
има ужасно много лоши отзиви в пресата...
(Смях)
в различни медии от много големи имена.
И това ме изпълни с подозрения.
Казах си - сигурно някои от най-творческите умове в света всъщност
не се връщат безславно към този лесен израз,
който са измислили, нали?
Може ли причината да се крие в нещо друго?
Нещо преднамерено, нещо тайно,
и откъде изобщо тръгва идеята за 4 ч. сутринта?
Според мен всичко тръгва от Алберто Джакомети, виждате го тук
с някои от скулптурите му на швейцарската 100-франкова банкнота.
Направил го е с тази прочута творба
от нюйоркския Музей на модерното изкуство.
Заглавието й - "Дворецът в четири сутринта"...
(Смях)
1932 г.
Не просто най-ранната загадъчна препратка
към четири сутринта, която открих.
Смятам, че тази така наречена първа сюрреалистична скулптура
може да предостави един невероятен ключ
практически към всяко следващо художествено изображение на четири сутринта.
Наричам това "Кодът на Джакомети", изключително за TED.
Потърсете с вашите Blackberry-та
или с iPhone-ите си, ако имате такива.
Това е малко като... ето едно последно търсене в Google
за четири сутринта.
Резултатите варират, разбира се. Това е доста типично.
Първите 10 резултата ви дават
четири попадения за песента на Фарън Янг, "Четири сутринта е",
три попадения за филма на Джуди Денч "Четири сутринта",
едно за стихотворението на Вислава Сжимборска "Четири сутринта".
Но какво общо може да има между полска поетеса, британска дама
и член на зала на славата за кънтри музика,
освен това отлично подреждане на Google?
Е, да започнем с Фарън Янг - който случайно е роден
през 1932 г.
(Смях)
През 1996 г. се застрелял в главата на девети декември -
което случайно е рожденият ден на Джуди Денч.
(Смях)
Но той не умрял на рождения ден на Денч.
Линеел до следващия следобед, когато най-после починал
вследствие на предполагаемо самопричинена огнестрелна рана на 64-годишна възраст -
което случайно е възрастта на Алберто Джакомети при смъртта му.
А къде е била Вислава Сжимборска по време на всичко това?
Тя има възможно най-непоклатимото алиби в света.
На този ден, 10-ти декември 1996 г., когато г-н Четири сутринта,
Фарън Янг, предавал богу дух в Нешвил, Тенеси,
г-жа Четири сутринта - или поне една от тях - Вислава Сжимборска,
била в Стокхолм, Швеция, и приемала Нобеловата награда за литература.
100 години от деня на смъртта на самия Алфред Нобел.
Съвпадение? Не, зловещо е.
(Смях)
Съвпадението за мен има много по-проста магия.
Това е все едно да ви кажа:
"Хей, нали знаете, Нобеловата награда била основана през 1901 г.,
което случайно е същата година, когато е роден Алберто Джакомети?"
Не, не всичко се вписва така спретнато в парадигмата,
но това не означава, че не се случва нещо
на най-високите възможни нива.
Всъщност, в тази зала има хора,
които може да не искат да ви покажа клипа, който ще видим сега.
(Смях)
Видео: Имаме тенис корт, плувен басейн, стая за скрийнинг...
Искаш да кажеш, че ако искам свински пържоли, дори посред нощ,
вашият човек ще ми ги изпържи?
Разбира се, затова му плащат.
А на вас трябват ли ви хавлии, пране, камериерки?
Чакай, чакай, чакай - да видим дали съм схванал правилно.
Коледа е, 4 сутринта.
Стомахът ми къркори.
Хоумър, моля те.
Чакай, чакай, чакай.
Да видим дали съм схванал правилно, Мат.
(Смях)
Когато Хоумър Симпсън трябва да си представи
най-далечния възможен човек не само от часовника,
но от целия проклет календар, той казва 4:00
на рождения ден на бебето Исус.
И не, не знам как това влиза
в цялата озадачаваща схема на нещата - но очевидно
мога да позная едно кодирано съобщение, като го видя.
(Смях)
Казах, че разпознавам едно кодирано съобщение, като го видя.
И, приятели, може да си купите книгата на Бил Клинтън "Моят живот"
от книжарницата тук, в TED.
Изяжте я с кориците - пълна е с какви ли не скрити препратки.
Или идете в сайта на "Random House", където е този откъс.
И колко надолу според вас трябва да скролнем,
за да стигнем до златния билет?
Можете ли да повярвате - около дузина абзаци?
Това е страница 474 от вашите издания с меки корици, ако следите:
"Макар и да ставаше по-добре, все още не бях доволен
от встъпителното обръщение.
Онези, които пишеха речите ми, сигурно са си скубали косите,
защото, докато работехме между един и четири сутринта
в деня на встъпване в длъжност, все още го променях."
Сигурно е било така, тъй като сте се готвил цял живот
за това историческо четиригодишно събитие, което просто някак се промъква иззад гърба ти.
А после...
(Смях)
след три абзаца получаваме тази перла:
"Върнахме се в Blair House, за да прегледаме речта за последен път.
Бе станала много по-добра след 4 сутринта."
Е, как така?
Според собствените му писания, този човек или е спял
на молитвена среща с Ал и Типър, или се е учил как да пуска
ядрена ракета от куфарче.
Какво се случва с американските президенти в 4:00?
Какво се е случило с Уилям Джеферсън Клинтън?
Може никога да не разберем.
Забелязах, че го няма наоколо днес,
за да отговаря на каквито и да е трудни въпроси.
(Смях)
Може да стане неловко, а?
Искам да кажа - в крайна сметка, цялата тази работа се е случила в часовника му.
Но ако той беше тук...
(Смях)
можеше да ни напомни, както прави в края на хубавата си автобиография,
че на този ден Бил Клинтън започнал едно пътуване -
пътуване, което продължило, за да стане той
първият президент-демократ, избран
за два последователни мандата от десетилетия.
От поколения.
Първият, след като онзи човек - Франклин Делано Рузвелт,
който започнал собственото си безпрецедентно пътуване
много отдавна към собствения си първи ибор,
много отдавна - в едно по-просто време, много отдавна - през 1932 г...
(Смях)
годината, когато Алберто Джакомети
(Смях)
направил "Двореца в четири сутринта".
Годината - да си спомним - когато този глас, вече покоен,
за пръв път изплакал в този наш голям, стар, луд свят.
(Музика)
(Аплодисменти)